Алматыда газбен жұмыс істейтін ЖЭО салынбақ
"Алматыда газбен жұмыс істейтін ЖЭО салынбақ" | "https://abai.kz/post/167983"
TITLE: Алматыда газбен жұмыс істейтін ЖЭО салынбақ
URL: https://abai.kz/post/167983
META: "Алматыда газбен жұмыс істейтін ЖЭО салынбақ" | "https://abai.kz/post/167983"
DATE: 21.04.2023
AUTHOR(s): Abai.kz
TOTAL WORDS: 91
TEXT: Биыл ЖЭО-2 жаңа газ станциясын жобалау және салу бойынша мердігер айқындалатын болады. Бұл туралы бүгін «Самұрық-Энерго» басшысы Серік Түйтебаев «Самұрық-Қазына» қоры қоғамдық кеңесінің отырысында айтты. Электр энергетикалық холдинг басшысының айтуынша, ашық халықаралық тендердің бірінші кезеңі барысында 6 өтінім келіп түсті. Оның ішінде екінші, қорытынды кезеңге 2 компания өтті. «Тендердің жеңімпазы осы жылдың екінші тоқсанында анықталады. Құрылыс-монтаждау жұмыстарының басталуы 2023 жылдың тамызына болжанып отыр»,- деді ол. Бұған дейін Алматыдағы ЖЭО-2-ні газға ауыстыру үшін 324 млрд теңге жұмсалатыны белгілі болған. Алматының 2-ші жылу электр орталығын толық газға көшіру жұмыстары 2026 жылы аяқталады. Abai.kz
